കര്ഷക കടാശ്വാസ കമ്മീഷന് സിറ്റിംഗുകള് തിരുവനന്തപുരം: സംസ്ഥാന കര്ഷക കടാശ്വാസ കമ്മീഷന് ഓഗസ്റ്റ്, സെപ്റ്റംബര് മാസങ്ങളില് രണ്ട് ജില്ലകളില് സിറ്റിംഗ് നടത്തും. സിറ്റിംഗില് ചെയര്മാന് ജസ്റ്റീസ് റിട്ട. കെ. ഏബ്രഹാം മാത്യുവും കമ്മീഷന് അംഗങ്ങളും പങ്കെടുക്കും. എറണാകുളം ജില്ലയിലെ സിറ്റിംഗ് മൂവാറ്റുപുഴ പിഡബ്ല്യുഡി റെസ്റ്റ് ഹൗസില് 25 നും ആലുവ സര്ക്കാര് അതിഥി മന്ദിരത്തില് 26 നും നടത്തും. ഇടുക്കി ജില്ലയിലെ സിറ്റിംഗ് തൊടുപുഴ പിഡബ്ല്യുഡി റെസ്റ്റ് ഹൗസില് സെപ്റ്റംബര് ഒന്നിനും കട്ടപ്പന പിഡബ്ല്യുഡി റെസ്റ്റ് ഹൗസില് സെപ്റ്റംബര് രണ്ടിനും മൂന്നാര് സര്ക്കാര് അതിഥി മന്ദിരത്തില് സെപ്റ്റംബര് മൂന്നിനും നടത്തും. രാവിലെ 10 മുതല് സിറ്റിംഗ് ആരംഭിക്കും.